钦定古今图书集成/理学汇编/学行典/第251卷 > 江鲲
## 钦定古今图书集成/理学汇编/学行典/第251卷 > 江鲲

按《青阳县志》：江鲲，十七都人，字元化，号南溟。资性英
敏，器局恢弘。始入成均，知交遍海内。尝慕范文正遗
风，建塾置田，尤嗜理学。曾授陕西藩理，恬退弗仕。家
产溢饶，粜谷减直，凡索斗以上，即辍哺应之曰：“此待
以举火，不可须臾缓。”自斗以下，并其直不取。戚友有
贫者，更慷慨无吝色，里有纷争，无不排解。事孀母至
孝，侍疾，衣不解带，忧居不御酒肉。训二子以义方，时
人比之“陈太丘王彦方”云。